### Beslutninger:

Forslaget blev på byrådsmødet den 17. august 2022 henvist til Magistraten med henblik på at indgå i budgetdrøftelserne for 2023.

###

Motivering

Genlyd puljen har til formål at fremme fællesskaber, styrke lokalområderne og forebygge ensomhed. Puljen bruges til at støtte initiativer i [adresse], der skaber socialt samvær og nye møder, på tværs af fællesskaber. Puljen bringer borgeren såvel som lokale kræfter endnu mere aktivt i spil og øger aktivt følelsen af medborgerskab og demokrati.

Genlyd Puljen er i dag meget populær, men har potentiale for at kunne bruges mere aktivt. Som reglerne er nu, må der maks ydes ét tilskud til den samme forening årligt og maks 5000 kr til ét formål. Det Konservative Folkeparti ønsker at kunne belønne de særligt aktive foreninger med flere mulige initiativer. En hævelse til 2 projekter årligt vil til gengæld også kræve, at puljen hæves yderligere med flere midler.

Forslag

Det foreslås derfor, at:

1) Genlyd puljens beløb fordobles, så flere foreninger kan aktiveres i [adresse].

2) Antallet af mulige ansøgninger hæves fra 1 til 2 om året pr forening.

Finansiering

Forslaget forudsættes finansieret fra eventuelt økonomisk råderum

På vegne af byrådsgruppen for Det Konservative Folkeparti.

Jack Larsen